Татар яшьләре (шигырь)

«Татар яшьләре» шигыре – Габдулла Тукай тарафыннан язылган шигырь.

Шигырь
Татар яшьләре

Дикъкатә лаек хәзерге көн татарның яшьләре: 
Аңламак, белмәк, тәрәкъкый, мәгърифәт, хикмәт белән

Әйләнеп һәм нурланып тормакта һәрдәм башлары. 
Мондый күрнеш сөйнеченнән инде мин алдан беләм:

Тик болар безгә кирәк диңгез төбе гауваслары. 
Өсттә бу ямьсез болыт баштан китәр, яңгыр явар,

Җиргә рәхмәт күк төшәр яшьләрнең изге касдлары. 
Шаулап аккан су булыр тау башлары, тау астлары.

Күк булып күкрәр һавада хөр яшәү даулашлары, 
Ялтырар изге көрәшнең хәнҗәре, алмаслары.

Йөрмәсен бәгъре өзек милләт киеп кашсыз йөзек, – 
Без аның бик зур фәхерле, чын брилиант кашлары!

Дикъкатә лаек– искә алырга лаек.
Тәрәкъкый – прогресс.
Һәрдәм – һәрвакыт.
Гаувас – чумып энҗе-мәрҗән эзләүче.
Касд – теләк, омтылыш.
Фәхерле – мактанычлы.

Төркем:Тукай шигърияте